یاسر الدوسری

یاسر بن راشد بن حسین ودعانی الدوسری مسجدِ حرام کے امام و خطیب اور معروف سعودی قاریٔ قرآن ہیں۔ آپ کی پیدائش سعودی عرب کے ضلع خرج میں ہوئی۔، آپ 6 اگست 1980ء (مطابق 24 رمضان 1400ھ) کو پیدا ہوئے۔ آپ 12 اکتوبر 2019ء (مطابق 13 صفر 1441ھ) سے مسجدِ حرام کے مستقل ائمہ میں شامل ہیں۔ اس سے قبل، سنہ 2015ء (28 شعبان 1436ھ) میں تقرری کے فیصلے کے بعد، آپ مسلسل پانچ برس تک صرف نمازِ تراویح اور تہجد کے امام رہے۔

اس سے پہلے آپ ریاض کے متعدد مساجد و جوامع میں امامت کے فرائض انجام دے چکے ہیں۔ ان میں مسجد عبد اللہ خلیفی (1416ھ / 1995ء)، اس کے بعد مسجد الکوثر شامل ہے، جہاں سنہ 1419ھ میں سورۂ یوسف کی تلاوت پر مشتمل آپ کی پہلی آڈیو ریکارڈنگ کی گئی۔ پھر آپ نے جامع امام عبد اللہ بن سعود میں پانچ برس امامت کی، جہاں سے آپ کی عالمی شہرت کا آغاز ہوا۔ اس کے بعد 1425ھ میں مختصر مدت کے لیے جامع شیخ عبد العزیز بن باز میں امامت کی، پھر 1426ھ / 2005ء میں جامع الدخیل کے امام مقرر ہوئے، جہاں آپ اس جامع کی سرگرمیوں کے نگران بھی رہے اور اسی جامع میں قائم مدرسہ الہمم نسائیہ لتحفیظ القرآن کے عمومی نگران کے طور پر بھی خدمات انجام دیں۔ 

آپ نے متعدد جلیل القدر علما و مشایخ سے کسبِ فیض کیا، جن میں عبد العزیز بن عبد اللہ آل الشیخ ، صالح فوزان ، عبد اللہ بن جبرین شامل ہیں۔ اسی طرح آپ نے قرآنِ مجید کی قراءت متعدد معروف شیوخ و مقرئین سے پڑھی، جن میں شیخ بکری طرابی شی اور ابراہیم اخضر نمایاں ہیں۔ تعلیمی اعتبار سے، آپ نے جامعہ امام محمد بن سعود اسلامیہ کی کلیۃ شریعہ سے فقہ میں بیچلر کی ڈگری حاصل کی۔ ، . ، بعد ازاں اسی جامعہ کے معہدِ عالی للقضاء سے فقہِ مقارن میں ماسٹرز اور ڈاکٹریٹ کی اسناد حاصل کیں۔ مزید برآں، 6 جون 2022ء کو آپ کو جامعہ ام القریٰ سے فقہ میں درجۂ اہلیت برائے استادی (پروفیسرشپ کوالیفکیشن) عطا کیا گیا۔

آپ نے مختلف اہم مناصب بھی سنبھالے، جن میں جمعیة العلمیہ فقہیة سعودیة اور الجمعیة العلمیة القضائیة السعودیہ کی رکنیت شامل ہے۔ آپ شاہ سعود یونیورسٹی کی کلیۃ التربیہ کے شعبۂ اسلامیات میں تدریسی خدمات انجام دے چکے ہیں، جہاں آپ نے محاضر، اسسٹنٹ پروفیسر اور ایسوسی ایٹ پروفیسر کے طور پر کام کیا۔ اس کے علاوہ، آپ سعودی فضائی دفاع میں قائم جمعیة الامیر سلطان بن عبد العزیز الخیریة لتحفیظ القرآن الکریم کے جنرل سیکریٹری رہے، مجموعة آیات الإعلامیة القرآنیة کے نائب چیئرمین ہیں اور اگست 2020ء سے رئاسة شؤون الحرمین کی مشاورتی کونسل کے رکن بھی ہیں۔
اس وقت آپ جامعہ ام القریٰ کی کلیۃ الشریعہ والدراسات الاسلامیہ میں ایسوسی ایٹ پروفیسر کے طور پر خدمات انجام دے رہے ہیں اور ساتھ ہی جامعہ کے مدیر کے مشیر بھی ہیں۔ .
 پیدائش اور تعلیم 
یاسر بن راشد بن حسین ودعانی الدوسری، سعودی عرب کے محافظہ الخرج میں پیدا ہوئے، جو ریاض سے تقریباً 80 کلومیٹر جنوب میں واقع ہے، تاریخ پیدائش: 6 اگست 1980ء (24 رمضان 1400ھ)۔ وہ متزوج ہیں اور ان کے دو بیٹے اور چار بیٹیاں ہیں۔

انھوں نے قرآن کریم کی تعلیم اور حفظ کی شروعات چھ سال کی عمر میں 1986ء میں کی اور جزء عم حفظ کیا، جس میں ان کے والد نے حوصلہ افزائی کی جبکہ والدہ نے حفظ اور مراجعت کی نگرانی کی۔ جب انھوں نے جزء عم مکمل کیا، تو والد نے انھیں کمپیوٹر بطور تحفہ دیا۔
یاسر الدوسری نے اسکولی تعلیم سے پہلے قرآن حفظ کرنا شروع کیا اور پھر 1991ء میں چوتھی جماعت میں اولین حفظ کی حلقہ میں شامل ہوئے، جو جامع امير بندر، ریاض میں تھی۔ ان کے استاد تھے شیخ عبد الرحمن الدوسری، جو اس وقت امام اور خطیب تھے۔،

ان کا تدریسی طریقہ یہ تھا کہ استاد آیت کا حصہ پڑھتا اور طلبہ اس کے پیچھے دہراتے، تاکہ آیات کو صحیح تلفظ کے ساتھ حفظ کیا جا سکے۔ ابتدائی طور پر انھوں نے اپنے قرآن حفظ کے سفر پر توجہ دی، پھر انھیں والد نے مدرسة زید بن ثابت لتحفیظ القرآن، الخرج میں داخل کروایا، جہاں انھوں نے ایک سال میں پہلی جماعت ابتدائیہ مکمل کی۔
بعد ازاں خاندان ریاض منتقل ہوا تاکہ یاسر اپنی تعلیم اور زندگی کے دیگر مراحل کو وہاں مکمل کریں۔ ریاض میں انھوں نے مدرسة تحفیظ القرآن الكريم الأولى الابتدائية میں تعلیم جاری رکھی اور 15 سال کی عمر میں، یعنی 1995ء میں، تیسری متوسطہ کلاس میں قرآن مکمل حفظ کیا۔ پھر انھوں نے ثانویہ میں 18 سال کی عمر میں 1998ء میں حفظ اور مراجعت کا اعادہ کیا، جو نو سالہ منصوبے کے تحت مکمل ہوا، جس کا تعین وزارت تعلیم کے تحت چلنے والی مدارس تحفیظ القرآن نے کیا۔

ان کے قرآن کی پہلی ختمہ شیخ فہد طويل کے ہاتھ سے ہوئی اور بعد میں کئی مشہور قاریوں کے زیر نگرانی ختمہ کی، جن میں شامل ہیں:
شیخ محمود عمر سکر
شیخ احمد خلیل شاہین
شیخ سعد سنبل
شیخ بکری طرابیشی
شیخ محمد تمیم زعبی
شیخ ابراہیم اخضر
شیخ عبد اللہ جار اللہ 
 اعلیٰ تعلیم 
یاسر الدوسری نے 1999ء میں فوجی تعلیم کے لیے کنگ عبدالعزیز ملٹری کالج میں داخلہ لیا، لیکن ایک سال بعد وہ وہاں سے خارج ہو کر کلیة الشريعة، جامعہ امام محمد بن سعود الإسلامية میں شامل ہو گئے، جہاں انھوں نے 2002ء (1424ھ) میں فقہ میں بیچلر کی ڈگری حاصل کی۔

بعد ازاں انھوں نے معہد عالی للقضاء، اسی جامعہ میں ماہِرِ فقہ (ماسٹرز) کی تعلیم حاصل کی، جس کے لیے بیچلر کے بعد سات سال کا وقفہ ہوا، اس دوران وہ جمعية الأمير سلطان بن عبد العزيز الخيرية لتحفیظ القرآن کے جنرل سیکرٹری تھے۔ انھوں نے 2008ء (1430ھ) میں ماسٹرز اعلیٰ نمبر اور پہلی ڈگری کے ساتھ مکمل کیا، جس کی تحقیق کا موضوع تھا:
«الضوابط الفقہیہ فی السبق والجعالہ»
بعد ازاں انھوں نے پی ایچ ڈی کی تعلیم بھی مکمل کی اور 2013ء (1435ھ) میں فقہِ مقارن میں اعزازی اور پہلی ڈگری کے ساتھ کامیابی حاصل کی۔ ان کی پی ایچ ڈی تھیسس کا عنوان تھا:
«الفروق الفقہیہ عند الحنفيہ فی البيوع»
 پیشہ ورانہ سفر 
آپ نے محض سولہ برس کی عمر میں، دسویں جماعت کے زمانے میں، مساجد کی امامت کے سفر کا آغاز کیا۔ ریاض کے محلہ فاروق میں جب ایک نیا مسجد تعمیر ہوا تو آپ کو اس کی امامت کی پیشکش کی گئی۔ ابتدا میں آپ نے اس عظیم ذمہ داری کو اپنی کم عمری کے باعث قبول کرنے سے انکار کیا، تاہم شیخ فہد نغیمش کے اصرار اور والدِ محترم کی رضامندی کے بعد بالآخر اس خدمت کو قبول فرمایا۔ یوں 1995ء (1416ھ) میں آپ نے پہلی مرتبہ مسجد کی امامت سنبھالی اور اسی سال آپ کی آواز میں پہلا قرآنی تلاوتی ریکارڈ بھی منظرِ عام پر آیا۔

دو برس تک آپ محلہ فاروق کی مسجد خلیفی کے امام رہے۔ اس سے قبل وزارت اسلامی امور، دعوت و رہنمائی میں آپ کا باقاعدہ انٹرویو بھی لیا گیا۔ آپ کی قراءت ایک منفرد اسلوب کی حامل تھی؛ سورۂ فاتحہ کا آغاز شیخ محمد ایوب کے طرز پر کرتے اور پھر اپنی مخصوص اور اثر انگیز ادا میں تلاوت جاری رکھتے۔ سنہ 2000ء میں آپ نے محلہ عریجاء الغربی کی مسجد الکوثر میں امامت سنبھالی اور دو برس بعد 2002ء میں محلہ سویدی کے جامع امام عبد اللہ بن سعود منتقل ہوئے، جہاں بھی دو سال تک خدمات انجام دیں۔ 2004ء (1425ھ) میں آپ جامع ابن باز، محلہ الغدیر کے امام مقرر ہوئے، تاہم اسی عرصے میں والدِ محترم کا انتقال ہوا۔ اس کے بعد 2005ء (1426ھ) میں آپ نے محلہ غرناطہ کے جامع الدخیل کی امامت سنبھالی، جہاں پندرہ برس تک مسلسل خدمات انجام دیں۔ یہی وہ مرحلہ تھا جس نے آپ کو وسیع شہرت اور قبولِ عام عطا کیا۔،

جامع الدخیل میں آپ نہ صرف امامت کے فرائض انجام دیتے رہے بلکہ اس کے تمام دعوتی، علمی اور سماجی سرگرمیوں کی نگرانی بھی فرماتے رہے، نیز جامع سے وابستہ دار الہمم نسائیہ کی سرپرستی بھی آپ ہی کے ذمہ رہی۔ اس دوران آپ نے خلیجی ممالک کویت، متحدہ عرب امارات اور قطر میں بھی تراویح کی امامت کی سعادت حاصل کی۔ 12 اکتوبر 2019ء کو آپ کو ائمۂ حرمِ مکی میں شامل کیے جانے کا بابرکت فیصلہ صادر ہوا۔ اب تک آپ مساجد کی امامت میں تئیس برس سے زائد اور خطابت میں اٹھارہ برس کا طویل تجربہ رکھتے ہیں۔ 1995ء میں پہلی قرآنی آڈیو ریکارڈنگ کے بعد اب تک آپ کی آواز میں تقریباً انچاس تلاوتی مجموعے شائع ہو چکے ہیں۔.

آپ نے مسجدِ حرام اور مسجدِ نبوی میں دروسِ علمیہ دیے، سعودی عرب کے مختلف سرکاری اداروں میں فکری و اصلاحی خطابات کیے اور متعدد عرب و یورپی ممالک جن میں اٹلی، سوئٹزرلینڈ، فرانس اور تیونس شامل ہیں کے علمی و ثقافتی مراکز کی دعوت پر قرآنی و فکری دورے کیے۔ آپ نے قومی و بین الاقوامی سطح پر متعدد علمی کانفرنسوں اور قرآنی مقابلوں میں شرکت کی، جن میں شہزادہ نائف بن عبد العزیز قرآنی مقابلہ، شہزادہ سلطان بن عبد العزیز بین الاقوامی مقابلہ برائے عسکریان اور برطانیہ کے شہر لیورپول میں منعقدہ مسابقہ وحیین شامل ہیں۔ مزید برآں، وزارتِ دفاع کے تحت فکری سلامتی کے موضوع پر متعدد تربیتی پروگراموں کی نگرانی اور اسلامی ثقافت کے نصاب کی تیاری بھی آپ کے علمی کارناموں میں شامل ہے۔.
 علمی و انتظامی مناصب 
آپ سعودی فقہی انجمن، سعودی قضائی انجمن، سعودی دعوتی مطالعاتی انجمن اور ورلڈ اسمبلی آف مسلم یوتھ کے رکن رہ چکے ہیں۔ یورپ میں اس ادارے کے تحت حلقاتِ تحفیظ القرآن کی نگرانی بھی آپ کے سپرد رہی۔ اس کے علاوہ آپ جمعیۃ البر (خرج) کے رکن، شاہی فضائی دفاع میں قائم شہزادہ سلطان قرآن فاؤنڈیشن کے سابق جنرل سیکریٹری اور شاہ سعود یونیورسٹی میں شعبۂ فقہ و اصولِ فقہ کے استاد، اسسٹنٹ پروفیسر اور ایسوسی ایٹ پروفیسر کے مناصب پر فائز رہے۔
فی الوقت آپ کالج آف شریعت و اسلامی علوم، جامعہ ام القری میں ایسوسی ایٹ پروفیسر ہیں اور جامعہ کے ڈائریکٹر کے مشیر کی حیثیت سے خدمات انجام دے رہے ہیں، نیز 13 اگست 2020ء سے رئاسة شؤون الحرمين کی مشاورتی کونسل کے رکن بھی ہیں۔ .
 اساتذہ و مشائخ 
شیخ نے حصولِ علم کے لیے متعدد جلیل القدر علما اور اکابرِ مشائخ سے استفادہ کیا، جن میں نمایاں نام یہ ہیں:
 شیخ عبد العزیز بن عبد اللہ آل الشیخ — مملکتِ سعودی عرب کے مفتیِ اعظم
 شیخ صالح فوزان — رکنِ ہیئتِ کبار العلماء
 شیخ سعد الشثری — رکنِ ہیئتِ کبار العلماء
 شیخ محمد بن حسن آل الشیخ — رکنِ ہیئتِ کبار العلماء
 شیخ یعقوب باحسین — رکنِ ہیئتِ کبار العلماء
 شیخ صالح بن حمید — رکنِ ہیئتِ کبار العلماء
 شیخ صالح بن عبد العزیز آل الشیخ — وزیرِ امورِ اسلامی، دعوت و ارشاد
 شیخ عبد اللہ بن جبرین — ممتاز سعودی عالمِ دین
قراءتِ قرآن کے اساتذہ
آپ نے قرآنِ کریم کی قراءت متعدد معروف قرّاء سے حاصل کی، جن میں شامل ہیں:
 شیخ بکری طرابیشی
 شیخ ابراہیم اخضر — شیخ القرّاء، مدینہ منورہ
 شیخ محمد تمیم زعبی — رکنِ کمیٹی برائے مراجعتِ مصحف شریف، مجمعِ شاہ فہد
 شیخ محمود بن عمر سکر — رکنِ کمیٹی برائے اجازتِ تلاوات، ریڈیو قرآنِ کریم
 شیخ احمد خلیل شاہین — قراءاتِ عشرہ کے ماہر قاری
 شیخ سعد سنبل — قراءاتِ عشرہ کے قاری
 شیخ عبد اللہ جار اللہ — قراءاتِ عشرہ میں مجاز قاری 

 وہ مساجد جہاں امامت کے فرائض انجام دیے 
 مسجد خلیفی — محلہ فاروق، ریاض (1995ء)
 مسجد الکوثر — عریجاء الغربی، ریاض (1997ء)
 جامع امام عبد اللہ بن سعود — محلہ سویدی، ریاض (1999ء)
 جامع شیخ عبد العزیز بن باز — محلہ الغدیر، ریاض (2004ء)
 جامع الدخیل — محلہ غرناطہ، ریاض (2005ء)
 مسجدِ حرام — مکہ مکرمہ (2019ء)
 رسائل، تحقیقات اور مطالعات 
+ شیخ یاسر الدوسری کی علمی تصانیف#تصنیف کا نامنوعیتسالملاحظات1فقہی ضوابط: سبقت (مقابلہ) اور جعالہ میںماسٹرز کا تحقیقی مقالہ2009ء–2010ء2بیوع میں احناف کے نزدیک فقہی فروقڈاکٹریٹ (پی ایچ ڈی) کا مقالہ3تعزیری معنوی احکامتحقیقی مقالات و مطالعات4مالی حق کا اتلاف کے ذریعے زائل ہونا اور ضمان پر اس کے اثراتاصولی و مقاصدی تحقیقی مطالعہ5عجز سے متعلق فقہی قواعد و ضوابطتحقیقی مقالات و مطالعات6مقصدِ شفقت اور فقہی مسائل پر اس کے اثراتتحقیقی مقالات و مطالعات7ابن القیم کے نزدیک حیل (فقہی چالوں) کے رد کے اصولتحقیقی مقالات و مطالعات8شرطِ اقامت اور فقہی مسائل میں اس کے اثراتتحقیقی مقالات و مطالعات9نابینا افراد سے متعلق فقہی فروقتحقیقی و تقابلی مطالعہ10تحقیق: مخطوطہ ’’حفظ الأصغرين‘‘ (شرنبلالی)تحقیقی مقالات و مطالعات11تحقیق: مخطوطہ ’’نظر الحاذق النحرير في فكاك الرهن والرجوع على المستعير‘‘ (شرنبلالی)تحقیقی مقالات و مطالعات12اسلام میں عدل کی ضمانتیںتحقیقی مقالات و مطالعات13شہید کے احکامتحقیقی مقالات و مطالعاتیہ تحقیق سعودی وزارتِ دفاع کے بعض تربیتی کورسز میں پڑھائی جاتی ہے14قرآنِ کریم کا نظمِ قرآنیتحقیقی مقالات و مطالعات15مقاصدِ شریعت اور تفسیرِ قرآن پر ان کے اثراتتحقیقی مقالات و مطالعات16بیعِ تقسیط کے احکامفقہی مطالعہ17عقدِ مقاولات کے احکامفقہی مطالعہ18عقدِ تورید کے احکامفقہی مطالعہ19عقدِ مناقصہ کے احکامفقہی مطالعہ20حقوقِ ملکیتِ فکریفقہی مطالعہ21مرابحہ برائے آمر بالشراء کا عقدفقہی مطالعہ22مصنوعاتِ تجمیل (کاسمیٹکس) کے احکامفقہی مطالعہ23فروخت شدہ گاڑی کے رہن کے احکامفقہی مطالعہ24تعزیرِ معنوی اور اس کے احکامفقہی مطالعہ25جمالیاتی (کاسمیٹک) آپریشنز کے احکامفقہی مطالعہ26احتیاط اور فقہی تقعید میں اس کا اثراصولی فقہی مطالعہ27کریڈٹ کارڈز کے احکاماصولی فقہی مطالعہ28قاعدہ: حرام، حلال کو حرام نہیں کرتااصولی و تطبیقی مطالعہ29زکوٰۃ الاسہام (شیئرز) کے احکامفقہی تطبیقی مطالعہ30کریڈٹ کارڈز کے احکامفقہی تطبیقی مطالعہ31حدیث: «لا يُغلق الرهن»حدیثی و فقہی مطالعہ32مقصدِ شفقتفقہی مسائل پر تطبیقی مطالعہ2021ءمجلہ جامعہ أم القرى میں شائع شدہ
 تدریسی مواد 
شیخ یاسر الدوسری کی وہ نمایاں تدریسی سرگرمیاں اور مضامین جو انھوں نے جامعۂ ملک سعود کی کالج آف ایجوکیشن میں ثقافتِ اسلامی کے شعبے میں فقہ کے اسسٹنٹ پروفیسر کی حیثیت سے تدریسی دور کے دوران پیش کیے۔
فقہ اور اصولِ فقہ
 فقہ و اصولِ فقہ کے موضوعات پر تدریسی مضامین 
کورسز کی تفصیل
 کورس سَلَم 101 (فقہ) کا تعارفی و تدریسی خاکہ 
 کورس تلاوت و تجوید (سَلَم 457) کا تعارفی و تدریسی خاکہ 
 کورس سَلَم 101 کے لیے نمونۂ امتحان (تجربی ماڈل نمبر 1)
 کورس سَلَم 101 کے لیے نمونۂ امتحان (تجربی ماڈل نمبر 2)
 مسجدِ حرام میں امامت 
29 شعبان 1436ھ کو خادم الحرمین الشریفین شاہ سلمان بن عبد العزیز آل سعود کے شاہی فرمان کے تحت شیخ یاسر الدوسری کو ماہِ رمضان 1436ھ میں مسجدِ حرام میں صرف نمازِ تراویح اور نمازِ تہجد کی امامت سونپی گئی۔
یہ شرکت مسلسل پانچ برس جاری رہی اور 1440ھ تک وہ بطور شریک امام فرائض انجام دیتے رہے۔

بعد ازاں ماہِ صفر 1441ھ میں شاہی حکم کے ذریعے انھیں مسجدِ حرام کا مستقل امام مقرر کر دیا گیا۔
ان کی پہلی باقاعدہ امامت ہفتہ، 13 اکتوبر 2019ء (13 صفر 1441ھ) کو نمازِ مغرب اور عشاء میں ہوئی۔ اسی طرح 13 اگست 2020ء (23 ذو الحجہ 1441ھ) کو انھیں رئاسة شؤون الحرمين کی مشاورتی کمیٹی کا رکن مقرر کیا گیا، جب کہ مسجدِ حرام و مسجدِ نبوی کے صدر عبد الرحمن السدیس نے مشاورتی کمیٹی کی ازسرِ نو تشکیل کا فیصلہ جاری کیا۔
 مسجدِ حرام میں خطابت 
دسمبر 2022ء میں مسجدِ حرام اور مسجدِ نبوی کے صدر عبد الرحمن بن عبد العزيز السدیس نے اعلان کیا کہ خادم الحرمین الشریفین شاہ سلمان بن عبد العزیز آل سعود کی منظوری سے شیخ یاسر الدوسری کو مسجدِ حرام میں خطابت کی ذمہ داری بھی سونپ دی گئی ہے۔

 حوالہ جات 

زمرہ:بقید حیات شخصیات
زمرہ:سعودی عرب کے سنی علماء اسلام
زمرہ:مسلمان علما
زمرہ:سنی علماء اسلام
زمرہ:علماء علوم اسلامیہ
زمرہ:سعودی عرب سلفی
زمرہ:1980ء کی پیدائشیں
زمرہ:سنی مسلم شخصیات
زمرہ:سعودی مسلم شخصیات
زمرہ:سعودی قراء قرآن
زمرہ:قراء قرآن
زمرہ:شاہ سعود یونیورسٹی کے فضلا
زمرہ:جامعہ الامام محمد بن سعود الاسلامیہ کے فضلا
زمرہ:حنابلہ
زمرہ:حفاظ قرآن
زمرہ:سعودی ائمہ کرام
زمرہ:ائمہ مسجد الحرام
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:ائمہ حرمین شریفین